#لنكن_منصفين ... خلونا من ديك الشعبوية تاع الادسنس ... الرمضاني متصالح مع المواقف ديالو و مع الاختيارات ديالو ... و هادي بتاريخ 2020 يعني 4 سنين و السيد عندو موقف من البطاقة و من المجلس الوطني و الطريقة باش كتجدد كل مرة كيف ما كل الصحافيين المهنيين اكيد ماعاجبهمش انو تجديد يبقى كل عام. وتجمع نفس الروجيستر تاع لوراق.
#الرمضاني حكى قصة السنة الأخيرة من التكوين و لي فيها وقع ليه مشكل مع الاستاذ ديالو و خرج من المعهد العالي و حبس تكوينو في آخر سنة ولكن السيد راه درس لتلانة سنوات متتالية يعني  ماشي متطفل، بل مكون و تكوين حقيقي لي من خلالو خدم في كبريات الصحف في المغرب و دار الاسم ديالو .. #سندباد_الصحافة كيف كان كايتسمى من المقربين أثناء تجواله بين الصحف استقر في محطة ميد راديو و من بعد تخلق موقع كيفاش و ربما كنت في أيامها شاهدا على هد المولود ... سنوات من تجربة دار فيها مدرسة ديالو و هي مدرسة الطنز او السخرية (طبعا مع احترامنا للكبير حميد زايد) و مقالات لفقيه بوصنطيحة مزال شاهدة ... #الرمضاني مع موجة كبيييييرة ديال الصحافيين ما منخارطينش في النقابة و ما مسوقينش المجلس و هدشي راه موقف ديالهم و معمرهم تنكرو ليه ... فما غاديش يجي شي واحد اليوم يزايد عليه بسباب الموقف ديالو. حينتاش هدشي اسمو قمع الحريات ... و لي ولد الضومين راه فاهم الاجازة مطلوبة فقط في أول مرة تشد البطاقة ماشي في تجديد ديالها يعني لي عندو بطاقة الصحافة في القانون لقديم راه غادي يبقى يجدد كل سنة بشرط واحد انو يكون مزاولا للمهنة يعني موظف بادرة و تصريح لدى الضمان الاجتماعي فقط.
و اكيد هد #الحقيقة ماغاديش تعجب بزاف ناس لي ماغاديش يناقشو هدشي ولكن غادي يجرونا للتطبيع و تخوين و غيرهم ... ف ياااااريت لي ماعجبوش ما كتب يدوووز حينتاش الأمر لل يعنيه.

Ridouane Erramdani كنت و ستضل كبيرا ✌️✌️ و لي ما عرفك والله تا خسرك